14 லிட்டர் பெட்ரோல் டேங்க்கைக் கொண்டிருக்கும் 302R (198 கிலோ). ஸ்போர்ட்ஸ் டூரர் பைக்காகப் பொசிஷன் செய்யப்பட்டுள்ள இந்த பைக்கின் புக்கிங் ஏற்கெனவே தொடங்கிவிட்ட நிலையில், இது வாடிக்கையாளர்களின் பலத்த வரவேற்பைப் பெற்றுவிட்டதாக, DSK மோட்டோ வீல்ஸ் நிறுவனம் தெரிவித்துள்ளது. சீட் உயரம் 790மிமி - கிரவுண்ட் கிளியரன்ஸ் 150மிமி மற்றும் ஹேண்டில் பார் சற்று தாழ்வாகவும் இருப்பதால், முதன்முறையாக பைக் ஓட்டுபவர்களுக்கும், இந்த பைக்கைக் கையாள்வது எளிதாக இருக்கும் என எதிர்பார்க்கலாம். TNT 300 பைக்கின் சென்னை ஆன்ரோடு விலை 3.68 லட்சம் எனும்போது, 302R பைக்கின் சென்னை ஆன்ரோடு விலை, 4 லட்ச ரூபாயைத் தாண்டுவதற்கான சாத்தியங்கள் அதிகம்!